CELEX: 62009TN0447
Language: et
Date: 2009-11-06 00:00:00
Title: Kohtuasi T-447/09: 6. novembril 2009 esitatud hagi — Centre national de la recherche scientifique versus komisjon

30.1.2010   
            
            
               ET
            
            
               Euroopa Liidu Teataja
            
            
               C 24/55
            
         6. novembril 2009 esitatud hagi — Centre national de la recherche scientifique versus komisjon
   (Kohtuasi T-447/09)
   2010/C 24/98
   Kohtumenetluse keel: prantsuse
   
      Pooled
   
   
      Hageja: Centre national de la recherche scientifique (Pariis, Prantsusmaa) (esindaja: advokaat N. Lenoir)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada 28. augusti 2009. aasta otsus, mis puudutab ühelt poolt lepingust FP7 239108 ICT — VANDC/=PF= tuleneva võlanõude ja teiselt poolt lepingu NEMAGENETAD alusel tagasi nõutud ühenduse näilise võlanõude CNRS-i vastu tasaarveldamist;
            
         
               —
            
            
               mõista kõik esimese astme kohtukulud välja komisjonilt.
            
         
      Väited ja peamised argumendid
   
   Käesolevas hagis palub Centre national de la recherche scientifique (CNRS) tühistada tasaarveldusakt, mis sisaldus 28. augusti 2009. aasta otsuses BUDG/C3 D(2009) 10.5 — 1232, millega komisjoni asus tagasi nõudma hagejale lepingu NEMAGENETAG teadusuuringute ja tehnoloogiaarenduse kuuenda raamprogrammi projekti kohta raames makstud summasid.
   Oma hagi toetuseks esitab hageja kolm väidet:
   
               —
            
            
               kaitseõiguste rikkumine, kuna otsus võeti vastu ilma, et komisjon oleks auditi lõpparuandes uurinud CNRS i vastuse põhjalikke üksikasju;
            
         
               —
            
            
               õigusnormi rikkumine ja ilmselged vead faktide hindamisel otsuses, mille tõttu lükka komisjon ühelt poolt tagasi kulud, muutes kulude abikõlbulikkuse lepingus sätestatud kriteeriume, ja jättis teiselt poolt õigusvastaselt kõrvale tõendid projekti kulude kohta;
            
         
               —
            
            
               finantsmääruse artikli 73 lõike 1 rikkumine, kuivõrd esiteks ei ole vaidlusalune võlanõue „kindel, kindlasummaline ja maksmisele kuuluv”, kuna selle suhtes on algatatud tõsine vaidlus, ja teiseks võlanõuded, mis andsid aluse tasaarveldamiseks, ei ole vastastikused, kuna üks neist on kollektiivne ja teine isiklik nõue, ning lõpuks ei olnud lepingu VAMDC alusel ettemakstud summa selle tasaarveldusmeetme võtmise ajal maksmisele kuuluv.